Kemi Adeosun

**Kemi Adeosun listen**ⓘ (wodzii le 9 March 1967) nye Finance Minister of Nigeria tsã eye wònye Afrika ƒe African Export–Import Bank (AfreximBank) ƒe Habɔbɔ ƒe zimenɔla tsã.

## Ðevimenɔɣi kple sukudede
Wodzi Adeosun Kemi le 9 March 1967 le London, England, eye dzilawo nye Nigeriatɔwo, wo ame evea siaa tso Ogun State. Fofoa nye dziɖuɖua ƒe dɔwɔƒewo ƒe Mɔ̃ɖaŋudɔwɔla. Eyae nye fofoa ƒe vi eneawo dometɔ etɔ̃lia. Adeosun Kemi xɔ Dzɔdzɔmeŋutinunya ƒe Dzeside le Ganyawo me le University of East London si nye dukɔa ƒe yunivɛsiti si le London ƒe nuto si nye Newham me. Exɔ Postgraduate Diploma hã le Dukɔa ƒe Ganyawo Dzikpɔkpɔ me le University of London eye wòde dɔdzikpɔlawo ƒe dɔdzikpɔkpɔ ƒe ɖoɖo vovovowo abe kplɔlawo ƒe hehenana le Wharton Business School. Le ƒe 1994 me la, Adeosun dze abe Institute of Chartered Accountants in England and Wales (ICAEW).

## Dᴐwᴐna
Kemi Adeosun dze eƒe dɔ gɔme abe akɔntabubu ƒe kpeɖeŋutɔ le British Telecom, London, tso ƒe 1989 vaseɖe ƒe 1990, emegbe eʋu yi Goodman Jones, London, eye wòwɔ dɔ abe agbalẽdzikpɔlagã ene tso ƒe 1990 va ɖo ƒe 1993. Emegbe Kemi va zu Internal Audit ƒe dɔdzikpɔla le London Underground, London kple Prism Consulting tso ƒe 1994 vaseɖe ƒe 2000 hafi va ge ɖe PricewaterhouseCoopers, London abe Senior Manager ene tso ƒe 2000 vaseɖe ƒe 2002. Le ƒe 2002 me la, Eva zu ganyawo dzikpɔla le Chapel Hill Denham Management eye emegbe, eva zu dɔdzikpɔla le ƒe 2010 me. Esi wòwɔ dɔ kple Quo Vadis Partnership abe dɔdzikpɔlagã tso ƒe 2010 va ɖo ƒe 2011 megbe la, emegbe woɖoe Ogun State ƒe Ganyawo Gbɔkpɔla le ƒe 2011 me. Kemi lé dɔ sia me ɖe asi tso ƒe 2011 va ɖo ƒe 2015. Enye Dukplɔla Ibikunle Amosun ƒe Dɔdasi si nye Tutuɖoɖo ƒe akpa vevi aɖe, si trɔ dukɔa ƒe ganyawo ƒe kesinɔnuwo.

Le November 2015 me la, Dukplɔla Muhammadu Buhari tia Adeosun Kemi Nigeria ƒe Ganyawo ƒe Dɔdzikpɔla. Le Afreximbank ƒe ƒe sia ƒe ƒe kpekpe gã si wowɔ le Abuja tsɔ ɖo ŋku eƒe ƒe 25 lia dzi me la, woti Adeosun be wòanye gadzraɖoƒea ƒe habɔbɔ ƒe zimenɔla. Kemi Adeosun va xɔ ɖe zimenɔla Ndagijimana Uzziel, si nye Rwanda Dukɔa ƒe Ganyawo Gbɔkpɔla si le dɔme yim la teƒe.[15]

### NYSC certificate scandal
Le 7 July 2018 dzi la, Nigeriatɔwo ƒe nyadzɔdzɔgbalẽ si le internet dzi si nye *[[:en:Premium_Times|Premium Times]]* gblɔ be Kemi Adeosun xɔ eƒe NYSC ƒe ablɔɖegbalẽ le se nu be yeage ɖe dukɔa ƒe dɔ me. Le July 9 lia dzi la, NYSC ƒe Nyadzɔdzɔgblɔlawo kple Dutoƒo kadodowo ƒe Dɔdzikpɔla Adeyemi Adenike ɖe gbeƒã nya aɖe si ɖo kpe edzi be Adeosun tsɔ biabia be woana ablɔɖe ye le se nu, gake egblɔ hã be numekukuwo gale edzi yim be woatsɔ aɖo kpe edzi be woda asi ɖe ablɔɖegbalẽa dzi. Le 14 September 2018 dzi la, Adeosun ɖe asi le eƒe dɔ ŋu le Ganyawo ƒe Dɔdzikpɔla ƒe dɔ me le lɛta si wòŋlɔ na Dukplɔla la me le NYSC ƒe Ðaseɖigbalẽ ƒe aʋatsokaka si wogblɔ be wowɔ ta.

Le 7 July 2021 dzi la, Dukɔa ƒe Ʋɔnudrɔ̃ƒe Kɔkɔtɔ ƒe Abuja Division ɖe asi le Adeosun ŋu, eye wogblɔ be, abe Britain dukɔmevi ene la, medze akpɔ gome le NYSC me o elabena le ɣeyiɣi si me wòwu suku nu esime wòxɔ ƒe 22 eye be esi wòtrɔ yi dukɔa me eye wòzu Nigeria dukɔmevi si xɔ wu ƒe 30 la, medze na sɔhɛwo ƒe dɔwɔwɔ o.

### Political association
Esi Kemi Adeosun mewɔ akpaɖekedzimademade le se nu le eƒe dɔwɔwɔ katã me vɔ la, eva ge ɖe Nigeria ƒe dziɖuɖuha si nye All Progressives Congress (APC) me le May 5, 2018 dzi.

## Dɔwɔna bubuwo

* African Development Bank (AfDB), Ex-Officio Member of the Board of Governors (2015-2018)
* United Nations Joint Staff Pension Fund, Member of the Investment Committee (2018)
* World Bank, Ex-Officio Alternate Member of the Board of Governors (2015-2018)

## Kpɔe hã

* Finance Minister of Nigeria

## Nusiwo ŋu woke ɖo


## External links

* Kemi Adeosun on LinkedIn
* Ministerial Screening: Kemi Adeosun on YouTube
* "Nigerian govt. uncovers additional 11,000 ghost workers - OAK TV". oak.tv. Oak TV. Oak TV. Archived from the original on 1 January 2017. Retrieved 31 December 2016.